Bir yilda ikki marta qonunni buzdingizmi – soliq maslahatchisi sertifikatidan mahrum boʻlasiz

Moliya vazirligi va Davlat soliq qoʻmitasining “Soliq maslahatchisi malaka sertifikatini berish, uning amal qilishini tugatish va uni bekor qilish tartibi toʻgʻrisidagi nizomning 18-bandiga oʻzgartirish kiritish haqida”gi qarori (roʻyхat raqami 1750-2, 2017 yil 22 iyun) qabul qilindi.
Ma’lumot uchun: Soliq maslahatini amalga oshirish huquqini beradigan soliq maslahatchisi malaka sertifikatiga ega jismoniy shaхs soliq maslahatchisi hisoblanadi.
Qabul qilingan hujjatga binoan, endilikda soliq maslahatini amalga oshirishda bir yil ichida 2 marta qonun hujjatlarini buzish sodir etilganligi malaka sertifikatining amal qilishini tugatish uchun asos boʻladi. Ilgari bunday oqibatlar 2 martadan koʻp buzish sodir etilganda yuzaga kelgan.
Mazkur hujjatning toʻliq matni bilan, u bilan bogʻlangan boshqa qonun hujjatlariga sharhlar va havolalar bilan «Oʻzbekiston Respublikasi qonunchiligi» aхborot-qidiruv tizimida tanishish mumkin.
Mohina Mirzayeva.